Carlo Giovanni Turcotti

Carlo Giovanni Turcotti eller Du Tianshou, Jialu (født 9. oktober 1643 nær Milano i Italia, død 15. oktober 1706 i Fatshan nær Kanton i Kina) var en katolsk kinamisjonær tilhørende jesuittordenen. 

Han reiste ut med kurs for Manila i 1671 og misjonerte i 1674 på Celebes. Han var så misjonær i Siam i fire år. Nederlenderne tok ham til fange og holdt ham i fangenskap i tre år. 

I 1680 kom han til Macao, og fra 1681 og fremover virket han i Kanton og Fatshan og andre steder i provinsen Guangdong. I 1696 ble han utnevnt til titulærbiskop og til apostolisk vikar av Guizhou, men mottok aldri bispevigselens sakrament. Før han grunnla misjonen i provinsen Guizhou bygde han kirker i Kanton og Fatshan og reiste et monument over Frans Xavier på øya Shangchuan.

 Referanser 

Litteratur
 Louis Pfister: Notices biographiques et bibliographiques sur les jésuites de l'ancienne mission de Chine, 1552-1773, Chang-hai, 1932-1934 (Nendeln: Kraus Reprint, 1971)

 Se også 
 Liste over kinamisjonærer tilhørende jesuittordenen

Kategori:Personer fra Storbyområdet Milano
Kategori:Italienske katolske prester
Kategori:Italienske jesuitter
Kategori:Italienske misjonærer
Kategori:Jesuittmisjonærer i Qing-Kina
Kategori:Misjonærer i Indonesia
Kategori:Misjonærer i Thailand
Kategori:Katolske misjonærer